รพ.ศิริราช ชวนบริจาคเลือด หลังพบเลือดสำรองไม่พอจากสถานการณ์ โควิด-19
โรงพยาบาลศิริราช เชิญชวนประชาชนบริจาคเลือด หลังพบเลือดสำรองปริมาณไม่เพียงพอ จากสถานการณ์ โควิด-19แฟนเพจ sirirajpr โพสต์เชิญชวนบริจาคเลือด หลังพบปริมาณเลือดสำรองไม่เพียงพออย่างต่อเนื่อง จากสถานการณ์ไวรัส โควิด-19 โดยระบุว่า แม้จะประชาสัมพันธ์เชิญชวนบริจาคเลือดเมื่อต้นเดือน มี.ค. แล้วก็ตาม แต่ก็ยังไม่เพียงพอ เนื่องจากผู้ป่วยที่อยู่ในภาวะวิกฤติจำเป็นต้องใช้เลือดปริมาณมากอย่างต่อเนื่อง รวมถึงอัตราการใช้เลือดของโรงพยาบาลศิริราชสูงถึง 150-200 ยูนิตต่อวัน ส่งผลให้สถานะเลือดสำรองของธนาคารเลือดศิริราชยังคงขาดแคลนอย่างต่อเนื่อง โดยเฉพาะเลือดหมู่ A O Bสำหรับท่านที่ต้องการบริจาคเลือด ขอให้เตรียมร่างกายให้พร้อม โดยพักผ่อนเพียงพออย่างน้อย 6 ชั่วโมง มีน้ำหนัก 48 กิโลกรัมขึ้นไป และต้องไม่มีโรคประจำตัวบางชนิด เช่น โรคลมชัก โรคหัวใจ หรือเคยเจ็บแน่นหน้าอก เป็นต้นทั้งนี้ สามารถรับประทานอาหารและน้ำได้ตามปกติ แต่ขอให้หลีกเลี่ยงอาหารประเภทที่มีไขมันสูง งดสูบบุหรี่ งดดื่มเครื่องดื่มแอลกอฮอล์ รวมทั้งขอความร่วมมือหากท่านที่มีไข้ มีน้ำมูก ไอ เจ็บคอ หรือมีประวัติการเดินทางจากประเทศกลุ่มเสี่ยง (ตามประกาศกระทรวงสาธารณสุข) โปรดงดบริจาคเลือดในช่วงนี้อย่างไรก็ตาม ติดต่อบริจาคเลือดได้ที่ ธนาคารเลือด รพ.ศิริราช ตึก 72 ปี ชั้น 3 ทุกวัน วันจันทร์-ศุกร์ เวลา 08.30-18.00 น. วันเสาร์-อาทิตย์ และวันหยุดนักขัตฤกษ์ เวลา 08.30-16.00 น. สอบถามเพิ่มเติมได้ที่ 0-2419-8081 ต่อ 123 128.ขอบคุณเฟซบุ๊ก sirirajpr
โรงพยาบาลศิริราช เชิญชวนประชาชนบริจาคเลือด หลังพบเลือดสำรองปริมาณไม่เพียงพอ จากสถานการณ์ โควิด-19
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,บริจาคเลือด,บริจาคโลหิต,ข่าวทั่วไป